***[Kérjük, hogy a sárgával jelölt részeket töltse ki az ott szereplő iránymutatások szerint. Ügyeljen rá, hogy a beadott panaszban ne maradjanak sárgával jelölt részek. Ezeket törölje ki.]***

**… részére**

Tankerületi igazgató

**… Tankerületi Központ**

**cím**

**email cím**

Tárgy: panasz és kérelem tanuló egyéni

jog- és érdeksérelmének megszüntetésére

Tisztelt Tankerületi Igazgató Asszony/Úr!

Alulírott …………………………………………… (saját név) (születési hely, idő, anyja neve, lakcím, e-mail cím) a panaszokról és a közérdekű bejelentésekről, valamint a visszaélések bejelentésével összefüggő szabályokról szóló 2023. évi XXV. törvény (a továbbiakban Panasztv.) 1. § (2) bekezdése alapján ezúton **panasszal élek** ……………………………………………… (gyermek neve) (születési hely, idő, anyja neve, oktatási azonosító, TAJ szám, lakcím, intézmény neve) gyermekemet ért jogsérelem miatt.

A Panasztv. 3. § (1) bekezdése értelmében a panaszomat **30 napon belül kell elintézni**, vagy ha a vizsgálat ennél hosszabb ideig tart, akkor **tájékoztatást kell kapnom, hogy mi a határidő meghosszabbításának az indoka és várhatóan mennyi ideig fog tartani a panasz elintézése**.

Gyermekem, a(z) ……………………………………………………………….. (iskola neve) (iskola címe) xx osztályos tanulója, akit azért ér egyéni jog- és érdeksérelem, mert **nincs pedagógiai vagy gyógypedagógiai asszisztens az órákon és a szünetekben.**

\*

Magyarország Alaptörvénye XI. cikke értelmében a művelődéshez való jog alapvető emberi jog, ami – többek között – az ingyenes és mindenki számára hozzáférhető alap- és középfokú oktatással valósul meg.

A nemzeti köznevelésről szóló 2011. évi CXC. törvény (a továbbiakban: Köznevelési törvény) 3. § (6) bekezdése értelmében a köznevelés kiemelt feladata a sajátos nevelési igényű (a továbbiakban: SNI) gyermekek, tanulók speciális igényeinek figyelembevétele, egyéni képességeikhez igazodó, legeredményesebb fejlődésük elősegítése, a minél teljesebb társadalmi beilleszkedés lehetőségeinek megteremtése. A 4. § 13. pontja értelmében a sajátos nevelési igényű gyermek, tanuló kiemelt figyelmet igényel, míg a 4. § 14a. pont p), r) és s) alpontjai értelmében köznevelési alapfeladat többek között a sajátos nevelési igényű gyermekek, tanulók óvodai nevelése és iskolai nevelése-oktatása, továbbá az azokhoz kapcsolódó fejlesztő nevelés-oktatás.

Ha ezek a tanulás- és oktatásszervezésre irányuló módszerek, többlet-jogosultságok és fejlesztések nem valósulnak meg a nevelési-oktatási környezetben, akkor az egyenlő bánásmód elve is sérül az egyenlő bánásmódról és az esélyegyenlőség előmozdításáról szóló 2003. évi CXXV. törvény alapján.

A fogyatékos személyek jogairól és esélyegyenlőségük biztosításáról szóló 1998. évi XXVI. törvény (a továbbiakban: Fot.) 2. § (5) bekezdése alapján az állam köteles gondoskodni a fogyatékos személyeket megillető jogok érvényesítéséről, e személyek hátrányait kompenzáló intézményrendszer működtetéséről, a 3. § szerint ehhez pedig az kell, hogy minden lehetséges módon előnyben részesüljenek. Az alapvető jogok biztosa az AJB-1340/2022. jelentésében megfogalmazza, hogy „az egyenlő bánásmód követelménye nemcsak azt kívánja meg, hogy az oktatás feladatainak végrehajtásában közreműködők tartózkodjanak minden olyan magatartástól, mely bizonyos tulajdonságok alapján egyes személyeket hátrányos helyzetbe hoz, hanem olyan pozitív intézkedéseket is, amelyek lehetővé teszik az egyén helyzetéből adódó hátrányok csökkentését, így a köznevelés rendszerében is érvényesülnie kell a fogyatékossággal élő gyermekek jogainak.”

A Köznevelési törvény 47. § (1) szerint „a sajátos nevelési igényű gyermeknek, tanulónak joga, hogy különleges bánásmód keretében állapotának megfelelő pedagógiai, gyógypedagógiai, konduktív pedagógiai ellátásban részesüljön attól kezdődően, hogy igényjogosultságát megállapították. **A különleges bánásmódnak megfelelő ellátást a szakértői bizottság szakértői véleményében foglaltak szerint kell biztosítani.**”

A 47. § (4) bekezdése a) pontja azt írja elő, hogy a sajátos nevelési igényű gyermek, tanuló neveléséhez és oktatásához szükséges feltétel többek között „a gyermek, tanuló külön neveléséhez és oktatásához, a fejlesztő nevelés-oktatáshoz, a sajátos nevelési igény típusának és súlyosságának megfelelő gyógypedagógus, konduktor foglalkoztatása, [...]”, a b) pont szerint pedig „egyéni előrehaladású neveléshez és oktatáshoz, integrált óvodai neveléshez, iskolai nevelés-oktatáshoz, az illetékes szakértői bizottság által meghatározottak szerinti foglalkozáshoz a sajátos nevelési igény típusának és súlyosságának megfelelő gyógypedagógus, konduktor foglalkoztatása [...]”.

A Köznevelési törvény 61. § (3) bekezdése azt is előírja még, hogy „A nevelő- és oktatómunkát, a pedagógiai szakszolgálatokat és a pedagógiai-szakmai szolgáltatások ellátását szakképzett szakemberek segítik.”

A sajátos nevelési igényű tanulók iskolai oktatásának irányelvei (SNI irányelv) szerint a tárgyi és személyi feltételek részeként a tanulók számától, támogatási szükségletének mértékétől függően gyógypedagógiai asszisztens folyamatos jelenléte szükséges, integrációban pedig a kéttanáros modell érvényesíthető, ahol az egyik pedagógus gyógypedagógiai végzettségű, és/vagy a támogatási szükséglet mértékétől függően asszisztens jelenléte (utazó gyógypedagógus, utazó konduktor rendszeres konzultációjával) szükséges.

A Köznevelési törvény 15/A. § (2) bekezdése szerint „Az utazó gyógypedagógusi, utazó konduktori hálózat feladata a sajátos nevelési igényű gyermek, tanuló többi gyermekkel, tanulóval részben vagy egészben együtt, azonos óvodai csoportban, iskolai osztályban történő óvodai nevelését, tanuló iskolai nevelés-oktatását végző nevelési-oktatási intézmények számára a sajátos nevelési igényű gyermek, tanuló neveléséhez, oktatásához szükséges speciális szakképzettséggel rendelkező szakember biztosítása, amennyiben a nevelési-oktatási intézmény a 47. §-ában meghatározottak szerint alkalmazandó gyógypedagógus, konduktor szakképzettségű szakemberrel nem rendelkezik.”

A pedagógiai szakszolgálati intézmények működéséről szóló 15/2013. (II. 26.) EMMI rendelet 3. sz. melléklete értelmében a szakértői véleményben szerepelnek tanulásszervezési, módszertani, pedagógiai javaslatok. Ezen szakértői javaslatok betartása a sajátos nevelési igényű tanulók iskolai oktatásának irányelvei (SNI irányelv) figyelembevételével kötelessége az iskolának.

A Köznevelési törvény 21. § (11) bekezdése értelmében szakmai szabálysértésnek minősül továbbá, ha az intézmény működése a sajátos nevelési igényű tanulók iskolai oktatásának irányelve (SNI irányelv) rendelkezéseit sérti.

\*

A gyermekem esetében a jog- és érdeksérelem az alábbiak miatt valósul meg:

A …………………………………………………. Vármegyei Pedagógiai Szakszolgálat a …………………………………………… (dátum) -n kelt, ……………………………………………. számú szakértői véleményében a gyermekem számára a következőket írta elő (a szakértői véleményt csatolom levelemhez):

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

A szakértői véleményben megfogalmazottak az alábbi módon sérülnek:

…………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………………

A fentiekre tekintettel kérem T. Tankerületi Igazgató Asszony/Úr **haladéktalan intézkedését a gyermekemet ért egyéni jog- és érdeksérelem megszüntetésére**.

Kelt: …………………………, 2025. …… (hó) ………. (nap)

Tisztelettel:

………………………………………………….

Törvényes képviselő(k)

Melléklet:

- Szakértői Bizottság véleménye